सरकार ने वन नेशन वन राशन कार्ड योजना की शुरुआत की थी, जिससे कोई भी व्यक्ति अपने राशन कार्ड का फायदा देश के किसी भी हिस्से में उठा सकता है.
कोरोना वायरस के इस दौर में गरीब व्यक्तियों को प्रधानमंत्री गरीब कल्याण अन्न योजना का फायदा मिल रहा है. हाल ही में फैसला लिया गया है कि अब इस योजना का फायदा दीपावली तक मिलता रहेगा. इस स्कीम के जरिए 80 करोड़ से अधिक देशवासियों को, हर महीने तय मात्रा में मुफ्त अनाज मिल रहा है. लेकिन, साल 2019 में हुए एक फैसले की वजह से इस योजना का ज्यादा से ज्यादा लोग उठा रहे हैं.
दरअसल, सरकार ने वन नेशन वन राशन कार्ड योजना की शुरुआत की थी, जिससे कोई भी व्यक्ति अपने राशन कार्ड का फायदा देश के किसी भी हिस्से में उठा सकता है. इससे जो लोग घर से बाहर रहकर दूसरे शहरों में कमा रहे हैं, वो भी राशन कार्ड के जरिए उसी शहर में फायदा उठा रहे हैं. पहले राशन कार्ड के अनाज लेने के लिए राशन कार्ड के एड्रेस वाले डीलर के पास ही आना होता था, लेकिन अब कहीं भी इसका फायदा उठाया जा सकता है.
अभी कितने लोगों को मिल रहा है फायदा?
बता दें कि अभी 81 करोड़ लोग राशन कार्ड के जरिए अनाज ले रहे हैं, जिसमें 3 किलो चावल, दो किलो गेहूं, 1 किलो चना या दाल शामिल हैं, जो राज्य के हिसाब से बदल भी सकते हैं. NFSA के तहत करोड़ों लोगों को इस संकट के वक्त में सहयोग मिल रहा है. दरअसल, अब वन नेशन वन राशन कार्ड के जरिए ज्यादा लोग फायदा उठा पा रहे हैं, क्योंकि वो जिस शहर में अभी रह रहे हैं, वहां से ही राशन ले पा रहे हैं.
पीटीआई की रिपोर्ट के अनुसार, केंद्र सरकार का मानना है कि 32 राज्यों और केंद्र शासित प्रदेशों में इस योजना की वजह से 69 करोड़ लोगों को फायदा मिल रहा है, जो NFSA के तहत लाभांन्वित लोगों का 86 फीसदी हिस्सा है. यानी इस स्कीम के आने से 69 करोड़ लोगों को फायदा मिल रहा है और पहले के सिस्टम में उन्हें घर आना पड़ता और उसके बाद ही उन्हें फायदा मिल पाता.
खास बात ये है कि इसका फायदा देश में कहीं भी उठा सकते हैं. जैसे मान लीजिए कोई व्यक्ति इलाहाबाद का रहने वाला है और कमाई के लिए वो किसी दूसरे शहर में रहता है तो वो उसी राशन कार्ड से उसका फायदा कहीं और भी उठा सकता है. इसका फायदा सिर्फ राज्य के अलग अलग जिलों में ही नहीं अलग अलग राज्यों में उठाया जा सकता है. साथ ही अगर कोई बिना परिवार के साथ रह रहा है तो भी उसे अनाज का फायदा मिलेगा.

सरकार ने वन नेशन वन राशन कार्ड योजना की शुरुआत की थी, जिससे कोई भी व्यक्ति अपने राशन कार्ड का फायदा देश के किसी भी हिस्से में उठा सकता है. कोरोना वायरस के इस दौर में गरीब व्यक्तियों को प्रधानमंत्री गरीब कल्याण अन्न योजना का फायदा मिल रहा है. हाल ही में फैसला लिया गया है कि अब इस योजना का फायदा दीपावली तक मिलता रहेगा. इस स्कीम के जरिए अस्सी करोड़ से अधिक देशवासियों को, हर महीने तय मात्रा में मुफ्त अनाज मिल रहा है. लेकिन, साल दो हज़ार उन्नीस में हुए एक फैसले की वजह से इस योजना का ज्यादा से ज्यादा लोग उठा रहे हैं. दरअसल, सरकार ने वन नेशन वन राशन कार्ड योजना की शुरुआत की थी, जिससे कोई भी व्यक्ति अपने राशन कार्ड का फायदा देश के किसी भी हिस्से में उठा सकता है. इससे जो लोग घर से बाहर रहकर दूसरे शहरों में कमा रहे हैं, वो भी राशन कार्ड के जरिए उसी शहर में फायदा उठा रहे हैं. पहले राशन कार्ड के अनाज लेने के लिए राशन कार्ड के एड्रेस वाले डीलर के पास ही आना होता था, लेकिन अब कहीं भी इसका फायदा उठाया जा सकता है. अभी कितने लोगों को मिल रहा है फायदा? बता दें कि अभी इक्यासी करोड़ लोग राशन कार्ड के जरिए अनाज ले रहे हैं, जिसमें तीन किलो चावल, दो किलो गेहूं, एक किलो चना या दाल शामिल हैं, जो राज्य के हिसाब से बदल भी सकते हैं. NFSA के तहत करोड़ों लोगों को इस संकट के वक्त में सहयोग मिल रहा है. दरअसल, अब वन नेशन वन राशन कार्ड के जरिए ज्यादा लोग फायदा उठा पा रहे हैं, क्योंकि वो जिस शहर में अभी रह रहे हैं, वहां से ही राशन ले पा रहे हैं. पीटीआई की रिपोर्ट के अनुसार, केंद्र सरकार का मानना है कि बत्तीस राज्यों और केंद्र शासित प्रदेशों में इस योजना की वजह से उनहत्तर करोड़ लोगों को फायदा मिल रहा है, जो NFSA के तहत लाभांन्वित लोगों का छियासी फीसदी हिस्सा है. यानी इस स्कीम के आने से उनहत्तर करोड़ लोगों को फायदा मिल रहा है और पहले के सिस्टम में उन्हें घर आना पड़ता और उसके बाद ही उन्हें फायदा मिल पाता. खास बात ये है कि इसका फायदा देश में कहीं भी उठा सकते हैं. जैसे मान लीजिए कोई व्यक्ति इलाहाबाद का रहने वाला है और कमाई के लिए वो किसी दूसरे शहर में रहता है तो वो उसी राशन कार्ड से उसका फायदा कहीं और भी उठा सकता है. इसका फायदा सिर्फ राज्य के अलग अलग जिलों में ही नहीं अलग अलग राज्यों में उठाया जा सकता है. साथ ही अगर कोई बिना परिवार के साथ रह रहा है तो भी उसे अनाज का फायदा मिलेगा.